**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 329/2017**

**ΑΔΑ:** Ω44ΝΩΨΑ-Ε8Ε



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 30ο/2017 Της 23Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού** **δημοπρασίας για την εκμίσθωση** **σχολικής έκτασης στη θέση ‘’Γύρες’’ της Τ.Κ. Ανέζας** **’’**

Στην Άρτα, σήμερα, ημέρα Παρασκευή 23-06-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **22675/19-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 21 ) έκτακτα θέμα.

Τα τακτικά θέματα 11ο & 12ο αναβάλλονται επειδή λόγω αναβάθμισης ΚΗΜΔΗΣ απαιτείται νέα απόφαση Δημοτικού Συμβουλίου.

Ο κ. Πρόεδρος εισηγούμενος το 7ο έκτακτο θέμα: **Έγκριση ή μη πρακτικού** **δημοπρασίας για την εκμίσθωση** **σχολικής έκτασης στη θέση ‘’Γύρες’’ της Τ.Κ. Ανέζας** είπε:Το Δημοτικό Συμβούλιο με την αριθ. 162/2017 απόφασή του αποφάσισε για την εκμίσθωση σχολικής έκτασης στη θέση «Γύρες», με πλειοδοτική, φανερή και προφορική δημοπρασία.

Στις 8 Ιουνίου 2017 διεξήχθη επαναληπτική δημοπρασία ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 78/2017 απόφαση του Δημοτικού Συμβουλίου για την εκμίσθωση του παραπάνω ακινήτου, κατά την οποία παρουσιάστηκε ένας ενδιαφερόμενος ο κος Χαραλάμπους Ευάγγελος του Ιωάννη ο οποίος αναδείχτηκε πλειοδότης και προσέφερε για την εκμίσθωση του ακινήτου το ποσό των 25,00 ευρώ ανά στρέμμα ετησίως.

Σύμφωνα με τις διατάξεις του άρθρου 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας.

Καλείται η Οικονομική Επιτροπή να προβεί στην έγκριση του από 08/06/2017 πρακτικού δημοπρασίας.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 8-06-2017 πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 8-06-2017 πρακτικό δημοπρασίας για την **εκμίσθωση** **σχολικής έκτασης στη θέση ‘’Γύρες’’ της Τ.Κ. Ανέζας** κατά την οποία πλειοδότης ανεδείχθη ο κ. Χαραλάμπους Ευάγγελος του Ιωάννη που προσέφερε 25,00 ευρώ ανά στρέμμα ετησίως για έκταση 18.400στρ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 329/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*