**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 341/2017**

**ΑΔΑ:** ΨΞΝΣΩΨΑ-Κ3Ζ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 30ο/2017 Της 23Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αναμόρφωση Προϋπολογισμού**  **’’**

Στην Άρτα, σήμερα, ημέρα Παρασκευή 23-06-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **22675/19-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 21 ) έκτακτα θέμα.

Τα τακτικά θέματα 11ο & 12ο αναβάλλονται επειδή λόγω αναβάθμισης ΚΗΜΔΗΣ απαιτείται νέα απόφαση Δημοτικού Συμβουλίου.

Ο Πρόεδρος εισηγούμενος το 19ο έκτακτο θέμα: **Αναμόρφωση Προϋπολογισμού** έθεσε υπόψη την εισήγηση της Υπηρεσίας η οποία αναφέρει τα εξής: Με το άρθρο 8 του Β.Δ. 17-5/15-6-59 (ΦΕΚ 114/59 τεύχος Α') ορίζονται τα εξής:

«1. Διαρκούντος του οικονομικού έτους απαγορεύεται μεταφορά πιστώσεως από κεφαλαίου εις κεφάλαιον και από άρθρου εις άρθρον.

2. Εξαιρετικώς πλην των εν τω προϋπολογισμώ εγγεγραμμένων πιστώσεων δι' εκτέλεσιν έργων, περί ών το άρθρον 161 του δημοτικού και κοινοτικού κώδικος, επιτρέπεται η μεταφορά πιστώσεως ως εκπληρωθέντος του σκοπού ή καταστάντος ανεφίκτου προς επαύξησιν άλλης πιστώσεως αναγεγραμμένης εν τω προϋπολογισμώ του αυτού ή άλλου κεφαλαίου ή προς δημιουργία πιστώσεων δι' εκτάκτους και επειγούσας ανάγκας μη προβλεπομένας εν τω προϋπολογισμώ.

3. Η κατά μεταφοράν διάθεσις των κατά την προηγουμένην παράγραφον πιστώσεων πραγματοποιείται δι' ειδικών αποφάσεων του δημοτικού συμβουλίου εγκρινομένων κατά τας διατάξεις του άρθρου 1 του Ν.Δ. 3777/1957. Αι αποφάσεις δέον να κατονομάζουν τα κεφάλαια και άρθρα, προς αύξησιν των πιστώσεων των οποίων μεταφέρονται τα αναλαμβανόμενα ποσά ή να καθορίζουν τα νέα κεφάλαια και άρθρα, άτινα δέον να δημιουργηθούν οσάκις πρόκειται περί απροόπτου δαπάνης.

4. Προς πρόληψιν ενδεχομένης ανεπαρκείας των πιστώσεων δι' απροόπτους δαπάνας, αναγράφεται εν τω προϋπολογισμώ του δήμου πίστωσις υπό ίδιον κεφάλαιον υπό τίτλον «Αποθεματικόν» και άρθρον υπό τον τίτλον «Ποσόν διαθέσιμον προς αναπλήρωσιν των πιστώσεων, αίτινες ήθελον ευρεθή εν ανεπαρκεία, ως και δι' εκτάκτους και επειγούσας ανάγκας μη προβλεπομένας εν τω προϋπολογισμώ».

5. Δια την πληρεστέραν από πλευράς λογιστικής τάξεως παρακολούθησιν και εμφάνισιν της κινήσεως των δια μεταφοράς πραγματοποιουμένων κατά την παράγραφο 2 του παρόντος άρθρου αυξομειώσεων των πιστώσεων, η μεταφορά τούτων ενεργείται μέσω του εν τη παραγράφω 4 του παρόντος προβλεπομένου Κεφαλαίου του προϋπολογισμού».

Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία. (**ΥΠ.ΕΣ. 28376/18.07.2012**). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης.

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό.

Το ισχύον θεσμικό πλαίσιο επιβάλλει τα τελευταία χρόνια την κατάρτιση του προϋπολογισμού σε χρόνο κατά πολύ προγενέστερο της λήξης του εκάστοτε οικονομικού έτους. Εξαιτίας της υποχρέωσης αυτής, δεν καθίσταται δυνατόν να συμπεριληφθούν στον υπό κατάρτιση προϋπολογισμό δαπάνες που προκύπτουν από έκτακτες και επείγουσες αιτίες κατά τη διάρκεια του έτους. Συνεπώς και προκειμένου να καλυφθούν τέτοιου είδους δαπάνες, οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη δημιουργίας ή ενίσχυσης πιστώσεων για την κάλυψη των αναγκών αυτών. Συγκεκριμένα,

Στον Δήμο μας υπάρχει εγκατεστημένο λογισμικό (Alma Pro Plus) για τις ανάγκες της Νομικής μας Υπηρεσίας που το συμβόλαιο του λήγει στις 1-7-2017. Προκειμένου να γίνει ανανέωση του συμβολαίο για ένα έτος απιατείται η ύπαρξη πίστωσης 167,40 € με την αξία του ΦΠΑ και εισγούμαστε την αναμόρφωση του προυπολογισμού με την μεταφορά πίστωσης 167,40 € από τον ΚΑ 9111 (αποθεματικό κεφάλαιο) και δημιουργία νέου ΚΑ 10-6266.002 με τίτλο ‘Ανανέωση συμβολαίου συντήρησης λογισμικού Alma Pro Plus για την Νομική Υπηρεσία του Δήμου μας’ δημιουργώντας νέο ΚΑ.

Στον ΚΑ 10-6672.001 του προυπολογιοσμού του Δήμου με τίτλο Ανταλλακτικά λοιπών μηχ/των (φωτοτυπικά) υπάρχει εγγεγραμένη πίστωση 2.000,00 €.

Επειδή η πίστωση δεν επαρκεί εισγούμαστε την αναμόρφωση του προυπολογισμού με την μεταφορά πίστωσης 2.000,00 € από τον ΚΑ: 9111 (αποθεματικό κεφάλαιο) στον ΚΑ 10-6672.001 με τίτλο Ανταλλακτικά λοιπών μηχ/των (φωτοτυπικά) ενισχύοντας αυτόν.

Με βάση τα παραπάνω η οικονομική υπηρεσία του Δήμου αφού έλαβε υπόψη της

* την παρ 5 άρθρο 23 Ν. 3536/07
* το άρθρο 8 του Β.Δ. 17-5/15-6-59 (ΦΕΚ 114/59 τεύχος Α')
* το εγγ. ΥΠ.ΕΣ. 28376/18.07.2012
* παρ 5 άρθρο 77 Ν. 4172/2013
* τον προϋπολογισμό του Δήμου Αρταίων, έτους 2017, ο οποίος ψηφίστηκε με τις αριθ. 446/2016 Απόφαση του οικείου Δημοτικού Συμβουλίου

**εισηγείται προς την οικονομική επιτροπή και το Δημοτικό Συμβούλιο**

1. την μεταφορά πίστωσης 167,40 € από τον ΚΑ 9111 (αποθεματικό κεφάλαιο) και δημιουργία νέου ΚΑ 10-6266.002 με τίτλο ‘Ανανέωση συμβολαίου συντήρησης λογισμικού Alma Pro Plus για την Νομική Υπηρεσία του Δήμου μας’ δημιουργώντας νέο ΚΑ.
2. την μεταφορά πίστωσης 2.000,00 € από τον ΚΑ: 9111 (αποθεματικό κεφάλαιο) στον ΚΑ 10-6672.001 με τίτλο Ανταλλακτικά λοιπών μηχ/των (φωτοτυπικά) ενισχύοντας αυτόν

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: την παρ 5 άρθρο 23 Ν. 3536/07, το άρθρο 8 του Β.Δ. 17-5/15-6-59 (ΦΕΚ 114/59 τεύχος Α'), το εγγ. ΥΠ.ΕΣ. 28376/18.07.2012, παρ 5 άρθρο 77 Ν. 4172/2013, τον προϋπολογισμό του Δήμου Αρταίων, έτους 2017, ο οποίος ψηφίστηκε με τις αριθ. 446/2016 Απόφαση του οικείου Δημοτικού Συμβουλίου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εισηγείται στο Δημοτικό Συμβούλιο την Αναμόρφωση Προϋπολογισμού έτους 2017 ως κατωτέρω:

1. την μεταφορά πίστωσης 167,40 € από τον ΚΑ 9111 (αποθεματικό κεφάλαιο) και δημιουργία νέου ΚΑ 10-6266.002 με τίτλο ‘Ανανέωση συμβολαίου συντήρησης λογισμικού Alma Pro Plus για την Νομική Υπηρεσία του Δήμου μας’ δημιουργώντας νέο ΚΑ.
2. την μεταφορά πίστωσης 2.000,00 € από τον ΚΑ: 9111 (αποθεματικό κεφάλαιο) στον ΚΑ 10-6672.001 με τίτλο Ανταλλακτικά λοιπών μηχ/των (φωτοτυπικά) ενισχύοντας αυτόν

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 341/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*