**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 345/2017**

**ΑΔΑ:** Ω0ΖΨΩΨΑ-7Σ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 30ο/2017 Της 23Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου για παράσταση ενώπιον του Μονομελούς Πρωτοδικείου Άρτας κατά την ημερομηνία που θα ορισθεί επί αγωγής κ. Κουτσούμπα Απόστολου ’’**

Στην Άρτα, σήμερα, ημέρα Παρασκευή 23-06-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **22675/19-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 21 ) έκτακτα θέμα.

Τα τακτικά θέματα 11ο & 12ο αναβάλλονται επειδή λόγω αναβάθμισης ΚΗΜΔΗΣ απαιτείται νέα απόφαση Δημοτικού Συμβουλίου.

Ο κ. Πρόεδρος εισηγούμενος το 2ο τακτικό θέμα**: Ορισμός πληρεξούσιου δικηγόρου για παράσταση ενώπιον του Μονομελούς Πρωτοδικείου Άρτας κατά την ημερομηνία που θα ορισθεί επί αγωγής κ. Κουτσούμπα Απόστολου** είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση ενώπιον του Μονομελούς Πρωτοδικείου Άρτας κατά την ημερομηνία που θα ορισθεί από τη γραμματεία του ανωτέρω δικαστηρίου επί αγωγής του Κουτσούμπα Απόστολου κατά του Δήμου Αρταίων, δυνάμει της οποίας ζητεί την αναγνώριση κυριότητας ακινήτου και διόρθωση αρχικών εγγραφών κατ’ άρθρο 6 παρ. 2 Ν.2664/1998. Ο πληρεξούσιος δικηγόρος του Δήμου οφείλει μέσα σε εκατό (100) ημέρες από την κατάθεση της αγωγής (30/05/2017), να καταθέσει τις προτάσεις του Δήμου να προσκομίσει όλα τα αποδεικτικά μέσα και τα διαδικαστικά έγγραφα που επικαλείται με αυτές καθώς και να καταθέσει προσθήκη-αντίκρουση επί των προτάσεων του αντιδίκου. Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση του Προέδρου της.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τον κ. Αναγνωστόπουλο Γρηγόριο προκειμένου να παραστεί ενώπιον του Μονομελούς Πρωτοδικείου Άρτας κατά την ημερομηνία που θα ορισθεί από τη γραμματεία του ανωτέρω δικαστηρίου επί αγωγής του Κουτσούμπα Απόστολου κατά του Δήμου Αρταίων, δυνάμει της οποίας ζητεί την αναγνώριση κυριότητας ακινήτου και διόρθωση αρχικών εγγραφών κατ’ άρθρο 6 παρ. 2 Ν.2664/1998. Ο πληρεξούσιος δικηγόρος του Δήμου οφείλει μέσα σε εκατό (100) ημέρες από την κατάθεση της αγωγής (30/05/2017), να καταθέσει τις προτάσεις του Δήμου να προσκομίσει όλα τα αποδεικτικά μέσα και τα διαδικαστικά έγγραφα που επικαλείται με αυτές καθώς και να καταθέσει προσθήκη-αντίκρουση επί των προτάσεων του αντιδίκου.

**Β.** Ο καθορισμός της αμοιβής της παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι μία (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 345/2017 Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*